cyanic-selkie/wikianc huggingface dataset:
पल्लव राजवंश
पल्लवों की उत्पत्ति
पल्लवों की तमिल उत्पत्ति माननेवाले विद्वान् पल्लवों का तिरैयर से समीकरण बतलाते हैं| तमिल भाषा से निकला सिद्ध करने का प्रयत्न किया है। मणिमेखलै के आधार पर प्रथम पल्लव नरेश को एक चोल और एक नाग राजकन्या की सतति मानने का भी सुझाव रखा गया है। पल्लव नामकरण नाग-राज-कन्या के जन्मदेश मणिपल्लवम् अथवा प्रथम पल्लव के तोंडै लता की शाखा की गेंडुरी से बँधा हुआ पाए जाने के कारण बतलाया जाता है।
इसके विरुद्ध कुछ विद्वान् पल्लवों की उत्तरी उत्पत्ति मानते हैं। काशीप्रसाद जायसवाल के अनुसार पल्लव वाकाटकों की एक शाखा थे; ये उत्तर के ब्राह्मण थे जिन्होंने सैनिक वृत्ति अपना ली थी। पल्लव राजवंश के ऊपर उत्तरी भारत की सांस्कृतिक परंपराओं की स्पष्ट छाप है। वे पहले प्राकृत और बाद में संस्कृत का उपयोग करते हैं। वे धर्ममहाराज और अश्वमेघयाजिन् जैसी उपाधियाँ धारण करते हैं। उनकी प्रारंभिक शासनव्यवस्था सतवाहन पद्धति और अन्ततोगत्वा अर्थशास्त्र में प्रतिपादित व्यवस्था से संबंधित है। किन्तु इन सब से पल्लवों की उत्तरी उत्पत्ति कहाँ तक सिद्ध होती है, यह निश्चय करना कठिन है। पल्लवों को ब्राह्मण द्रोणाचार्य और अश्वत्थामा से संबंधित करनेवाली अनुश्रुतियाँ तो है किन्तु कदम्ब राजवंश के तालगुंड अभिलेख में पल्लवों को क्षत्रिय कहा गया है जिसका समर्थन ह्वेनसांग भी करता है। संभवतः वे प्रारम्भ में सातवाहनों के सामन्त थे। उन्होंने कांची प्रदेश नागों से लिया होगा। यह घटना दूसरी शताब्दी के मध्य के बाद की होगी जब कि टाल्मी के अनुसार यहाँ नागों का अधिकार था। बाद के कुछ अभिलेखों में पल्लव राजवंश की उत्पत्ति इनमें उल्लिखित कुछ प्रारंभिक नाम काल्पनिक जैसे लगते हैं किन्तु कुछ घटनाओं का ऐतिहासिक आधार भी सम्भव है।
इतिहास
पल्लवों का प्रारंभिक इतिहास क्रमबद्ध रूप से नहीं प्रस्तुत किया जा सकता। सुविधा के लिए भाषा के आधार पर उन्हें प्राकृत ताम्रपट्टों से ज्ञात और संस्कृत ताम्रपट्टों से ज्ञात पल्लवों में विभाजित किया जाता है। इनमें से सर्वप्रथम नाम सिंहवर्मन् का है जिसका गुंटुर अभिलेख तीसरी शताब्दी के अंतिम चरण का है। शिवस्कंदवर्मन्, जिसके अभिलेख मयिडवोलु और हीरहडगल्लि से प्राप्त हुए हैं, चौथी शताब्दी के आरंभ में हुआ था और प्रारंभिक पल्लवों में सबसे अधिक प्रसिद्ध है। इस समय पल्लवों का अधिकार कृष्णा नदी से दक्षिणी पेन्नेर और बेल्लारी तक फैला हुआ था। शिवस्कंदवर्मन ने अश्वमेघ यज्ञ किया था। उसके बाद स्कंदवर्मन् का राज्य हुआ। स्कंदवर्मन् के गुंटुर से प्राप्त ताम्रपट्ट में, जो ब्रिटिश म्यूजियम में सुरक्षित है युवराज बुद्धवर्मन् और उसके पुत्र बुद्ध्यंकुर का उल्लेख है। किन्तु इसके बाद का इतिहास तिमिराच्छन्न है। समुद्रगुप्त के द्वारा पराजित कांची के नरेश का नाम विष्णुगोप था।
इसके बाद संस्कृत ताम्रपट्ट के पल्लवों का राज्यकाल आता है। इन अभिलेखों से हमें कई पल्लव राजाओं के नाम ज्ञात होते हैं किंतु उन सभी का परस्पर संबंध और क्रम निश्चित करना कठिन है। कांची के राजवंश की छिन्न-भिन्न शक्ति का लाभ उठाकर पल्लव साम्राज्य के उत्तरी भाग में नेल्लोर-गुंटुर क्षेत्र में एक सामंत पल्लव वंश ने अपना स्वतंत्र राज्य स्थापित किया। ताम्रपट्टों से ज्ञात इस वंश के शासकों को 375 से 575 ई. के बीच रखा जा सकता है।
कांची के मुख्य घराने के लिए सर्वप्रथम हम चेंडलूर ताम्रपट्ट से ज्ञात स्कंदवर्मन्, उसके पुत्र कुमारविष्णु प्रथम, पौत्र बुद्धवर्मन और प्रपौत्र कुमारविष्णु द्वितीय को रख सकते हैं। स्कंदवर्मन् संभवत: ब्रिटिश म्यूज़ियम के ताम्रपट्ट का स्कंदवर्मन् हो। इसके बाद उदयेदिरम् ताम्रपट्ट से स्कंदवर्मन् (द्वितीय), उसके पुत्र सिंहवर्मन्, पौत्र स्कंदवर्मन् तृतीय और प्रपौत्र नंदिवर्मन् (प्रथम) का ज्ञान होता है। पहले उल्लिखित पल्लवों के साथ इनका संबंध ज्ञात नहीं है। किंतु सिंहवर्मन् का राज्यकाल 436 से 458 ई. तक अवश्य रहा। सिंहवर्मन् और उसके पुत्र स्कंदवर्मन् (तृतीय) का उल्लेख उनके सामंत गंग लोगों के अभिलेखों में भी आता है। छठी शताब्दी के प्रारंभ में शांतिवर्मन् का नाम ज्ञात होता है। संभवत: यही चंडदंड के नाम से भी प्रसिद्ध था और कदंब रविवर्मन् के द्वारा मारा गया था।
सिंहवर्मन् द्वितीय से पल्लवों का राज्यक्रम सुनिश्चित हो जाता है। पल्लव राजवंश के गौरव का श्रीगणेश उसके पुत्र सिंहविष्णु (575-600 ई.) के द्वारा हुआ। सिंहविष्णु ने कलभ्रों द्वारा तमिल प्रदेश में उत्पन्न राजनीतिक अव्यवस्था का अंत किया और चोल मंडलम् पर पल्लवों का अधिकार स्थापित किया। यह विष्णु का उपासक था। अवनिसिंह उसका विरोधी था। उसने संस्कृत के प्रसिद्ध कवि भारवि को प्रश्रय दिया था। महाबलिपुरम की वराह गुहा में उसकी और उसकी दो रानियों की मूर्तियाँ प्रस्तर पर उभारी गई है। सिंहविष्णु के पुत्र महेन्द्रवर्मन प्रथम (600-630 ई.) की गणना इस राजवंश के सर्वोच्च सम्राटों में होती है। इस महान शासक की बहुमुखी प्रतिभा युद्ध और शांति दोनों ही क्षेत्रों में विकसित हुई। इसी समय पल्लवों और चालुक्यों के संघर्ष का प्रारंभ हुआ। चालुक्य नरेश पुलकेशिन् द्वितीय की सेना विजय करती हुई पल्लव राजधानी के बिल्कुल समीप पहुँच गई थी। पुल्ललूर के युद्ध में महेंद्रवर्मन् ने चालुक्यों को पराजित किया और साम्राज्य के कुछ उत्तरी भागों का छोड़कर शेष सभी की पुनर्विजय कर ली। महेंद्रवर्मन् ने कई विरुद धारण किए जो उसके प्रतिभाशाली व्यक्तित्व के अनेक गुणों की ओर संकेत करते हैं, यथा मत्तविलास, विचित्रचित्त, चेत्थकारि और चित्रकारपुलि। चट्टानों को काटकर बनवाए गए इसके मदिरों में से कुछ त्रिचिनापली, महेंद्रवाडि और डलवानूर में उदाहरण रूप में अवशिष्ट हैं। उसने महेंद्रवाडि में महेंद्र-तटाक नाम के जलाशय का निर्माण किया। उसे चित्रकला में भी रुचि थी एवं वह कुशल संगीतज्ञ के रूप में भी प्रसिद्ध था। उसने मत्तविलास प्रहसन की रचना की थी। प्रारंभ में वह जैन मतावलंबी था किंतु अप्पर के प्रभाव से उसने शैव धर्म स्वीकार कर लिया। फिर भी उसने विष्णु की पूजा को प्रोत्साहन दिया किंतु जैनियों के प्रति वह असहिष्णु बना रहा।
महेंद्रवर्मन् का पुत्र नरसिंहवर्मन् प्रथम (630-668) इस राजवंश का सर्वश्रेष्ठ सम्राट् था। इसके समय में पल्लव दक्षिणी भारत की प्रमुख शक्ति बन गए। उसने चालुक्य नरेश पुलकेशिन् द्वितीय के तीन आक्रमणों का विफल कर दिया। इन विजयों से उत्साहित हाकर उसने अपनी सेना चालुक्य साम्राज्य पर आक्रमण के लिए भेजी जिसने 642 ई. में चालुक्यों की राजधानी वातापी पर अधिकार कर लिया। इस विजय के उपलक्ष में उसने वातापिकोंड की उपाधि धारण की। युद्ध में पुलकेशिन् की मृत्यु के कारण चालुक्य साम्राज्य अव्यवस्थित रहा। फलस्वरूप चालुक्य साम्राज्य के दक्षिणी भाग पर पल्लवों का अधिकार बना रहा। पुलकेशिन् के पुत्र विक्रमादित्य ने 655 में पल्लवों को वातापी छोड़ने पर विवश किया। नरसिंहवर्मन् ने लंका के राजकुमार मानवर्मा की सहायता के लिए दो बार लंका पर आक्रमण किया और अंत में उसे लंका के सिंहासन पर फिर से अधिकार दिलाया। उसके लिए यह भी कहा जाता है कि उसने चोल, चेर, कलभ्र और पांडवों का भी पराजित किया था। उसका विरुद महामल्ल था। उसने महाबलिपुरम् का गौरव बढ़ाया। यहाँ उसने एक ही प्रस्तरखंड से बने कुछ मंदिरों या रथों का निर्माण कराया। 640 में चीनी यात्री ह्वेनसांग पल्लव साम्राज्य में आया। उसने तोंडमंडलम् और कांची का वर्णन किया है।
नरसिंहवर्मन् के पुत्र महेंद्रवर्मन् द्वितीय का राज्यकाल दो वर्ष (668-670) का ही था जिसमें उसे चालुक्य विक्रमादित्य के हाथों पराजित होना पड़ा।
महेंद्रवर्मन् के पुत्र परमेश्वरवर्मन् प्रथम (670-695) का राजनीतिक महत्व चालुक्य नरेश विक्रमादित्य का सफल विरोध करने में है। विक्रमादित्य ने पल्लवों के शत्रु पांड्यों के साथ संधि की और अपने देश के अपमान का प्रतिकार करने के लिए पल्लव राज्य पर आक्रमण किया और कांची को विजय करता हुआ कावेरी के दक्षिणी तट पर उरगपुर तक पहुँचा। परमेश्वरवर्मन् अपनी प्रारभिक असफलताओं से हतोत्साह नहीं हुआ। विपक्षियों का ध्यान आकर्षित करने के लिए उसने एक सेना चालुक्य साम्राज्य में भेजी जिसने विक्रमादित्य के पुत्र विनयादित्य और पौत्र विजयादित्य का पराजित किया। उसने स्वयं पेरुवलनल्लूर के युद्ध में आक्रमणकारियों को पराजित किया और उन्हें पल्लव साम्राज्य छोड़कर जान पर विवश किया। महाबलिपुरम् की कुछ कलाकृतियाँ उसी ने बनवाई थीं। वह शिव का उपासक था। उसने कांची के समीप कूरम् में एक शिवमंदिर का निर्माण कराया।
परमेश्वरवर्मन् के पुत्र नरसिंह द्वितीय राजसिंह (695-722) का शांत और समृद्ध राज्यकाल कला और साहित्य की प्रगति की दृष्टि से उल्लेखनीय है। उसके मंदिर अपने आकार और सुंदरता के लिए प्रसिद्ध है। कांची का कैलासनाथ मंदिर और मामल्लपुरम् का मंदिर इनके उदाहरण हैं। कुछ विद्वानों के अनुसार प्रसिद्ध काव्यशास्त्रज्ञ और गद्यलेखक दंडिन् इसी के दरबार में था और यहीं भास के नाटकों का रंगमंच पर प्रदर्शनार्थ परिवर्तन किया गया था। इस काल की समृद्धि का कारण विदेशो से व्यापार था। संभवत: व्यापारिक हित के लिए ही उसने एक राजदूतमंडल चीन भेजा था। उसे विरुदों स विशेष प्रेम था। उसने 250 के लगभग उपाधियाँ ग्रहण की थीं जिनमें राजसिंह, शंकरभक्त और आगमप्रिय प्रमुख है।
नरसिंहवर्मन् के पुत्र परमेश्वरवर्मन् द्वितीय (722-730) के राज्यकाल के अंतिम वर्षों में चालुक्य युवराज विक्रमादित्य ने गंगों की सहायता से कांची पर आक्रमण किया। परमेश्वरवर्मन् ने भेंट आदि देकर आक्रमणकारियों को लौटाया। प्रतिकार की भावना से प्रेरित होकर उसने गंग राज्य पर आक्रमण किया किंतु युद्ध में मारा गया। तिरुवडि का शिवमंदिर संभवत: उसी ने बनवाया था।
परमेश्वरवर्मन् की मृत्यु पर उसके वंशजों के अभाव में राज्य के अधिकारियों ने विद्वान् ब्राह्मणों की घटिका के परामर्श से बारहवर्षीय नंदिवर्मन् द्वितीय पल्लवमल्ल (730-800) की सिंहासन पर बैठाया यह सिंहविष्णु के भाई भीमवर्मन् के वंशज हिरण्यवर्मन् का पुत्र था। पांड्य नरेश मारवर्मन राजसिंह ने पल्लवों के विरुद्ध कई राज्यों का एक गुट संगठित किया और चित्रमाय नाम के व्यक्ति की सहायता के लिए, जो अपने को परमेश्वरवर्मन् का पुत्र कहता था, नंदिवर्मन् पर आक्रमण किया और उसे नंदिग्राम में घेर लिया। किंतु पल्लवों के सेनापति उदयचंद्र ने नंदिग्राम का घेरा तोड़ा, चित्रमाय को मारकर और दूसरे विरोधियों को पराजित किया। किंतु पल्लवों के सेनापति उदयचंद्र ने नंदिग्राम का घेरा तोड़ा, चित्रमाय को मारकर और दूसरे विरोधियों को पराजित किया। किंतु नंदिवर्मन् की सबसे भयंकर विपत्ति चालुक्य नरेश विक्रमादित्य द्वित्तीय का आक्रमण था। गंगों की सहायता से उसने 740 ई. के लगभग पल्लवों को पराजित कर कांची पर अधिकार कर लिया। किंतु नगर का विध्वंस न करके उसने उलटे जनता को दान और उपहार दिए और इस प्रकार पल्लवों के अधिकार को कुंठित किए बिना उनसे बदला लिया। उसके शासन के अंतिम वर्षों में उसके पुत्र कीर्तिवर्मन् ने फिर आक्रमण किया था। राष्ट्रकूट साम्राज्य के संस्थापक दंतिदुर्ग ने भी कांची पर आक्रमण किया था किंतु अपनी शक्ति का प्रदर्शन कर उसने नंदिवर्मन् से संधिकर उसके साथ अपनी कन्या रेवा का विवाह कर दिया था। नंदिवर्मन् ने गंग नरेश श्रीपुरुष को पराजित किया और गंग राज्य की भूमि अपने बाण सामंत जयनदिवर्मन् को दी थी। नदिवर्मन् पांड्य नरेश वरगुण महाराज प्रथम के हाथों पराजित हुआ। उसने पांड्यों के विरुद्ध कोंगु, केरल और तगडूर के शासकों का संघ बनाया किंतु पांड्य नरेश अपने विपक्षियों को पराजित करके पल्लव राज्य में पेन्नर नदी के तट पर अरशूर पहुँचा था। पुराने मंदिरों के उद्धार के साथ ही नंदिवर्मन् ने मुक्तेश्वर, वैकुंठ पेरुमाल और दूसरे मंदिरों का निर्माण कराया। वह वैष्णव था। प्रसिद्ध वैष्णव संत तिरुमर्ग आल्वर उसी के राज्यकाल में हुए थे। नंदिवर्मन् स्वयं विद्वान् था।
दंतिवर्मन् (796-847) नंदिवर्मन और रेवा का पुत्र था। राष्ट्रकूटों से संबंधित होने पर भी उसे राष्ट्रकूट सिंहासन के लिए उत्तराधिकार के संघर्ष में भाग लेने के कारण ध्रुव और गोविंद तृतीय के हाथों पराजित होना पड़ा था। पांड्य नरेश वरगुण प्रथम ने कावेरी प्रदेश की विजय कर ली थी किंतु बाण फिर भी पल्लवों के सामंत बने रहे।
दंतिवर्मन् के पुत्र नंदिवर्मन् तृतीय (847-872) ने पल्लवों की लुप्तप्राय प्रतिष्ठा को पुनर्जीवित सा कर दिया। उसका विवाह राष्ट्रकूट नरेश अमोधवर्ष प्रथम की पुत्री शंखा से हुआ था। उसने पांड्यों के विरुद्ध कई शक्तियों का एक संघ बनाया था। पांड्य नरेश श्रीमार श्रीवल्लभ को तेल्लारु के युद्ध में बुरी तरह पराजित कर वहवैगै के तट तक पहुँच गया था। अपनी विजय के उपलक्ष्य में उसने तेल्लारेंरिद की उपाधि ग्रहण की थी। किंतु बाद में श्रीमार ने नंदिवर्मन् और उसके सहायकों को कुंभकोनम् के समीप पराजित किया। स्याम में तकुआ-पा स्थान से प्राप्त एक तमिल अभिलेख में उसकी उपाधि के आधार पर अवनिनारणन् नाम के जलाशय और विष्णु मंदिर का उल्लेख है। इससे पल्लवों की नौशक्ति और विदेशों के साथ उनके संबध का आभास होता है। उसे अन्य विरुद थे वरतुंगन् और उग्रकोपन्। वह शैव था। उसने तमिल साहित्यकार पेरुदेवनार को प्रश्रय दिया था।
नंदिवर्मन् की राष्ट्रकूट रानी से उत्पन्न नृपतुंगवर्मन् (872-913) ने सिंहासन पर बैठने के कुछ समय बाद ही कुंभकोनम् के समीप श्रीपुरंवियम् के युद्ध में पांड्य नरेश वरगुण द्वितीय को पराजित कर अपन पिता की पराजय का प्रतिकार किया। उसने पल्लव "साम्राज्य की सीमाओं को अक्षुण्ण रखा। उसने अभिलेखों से ज्ञात होता है कि शिक्षा और शासनप्रबंध के क्षेत्र में पल्लवों ने ही चोलों के लिए भूमिका बनाई थी।
नृपतुंगवर्मन् का पुत्र अपराजित इस वंश का अंतिम सम्राट् था। पल्लवों के सामंत आदित्य प्रथम ने अपनी शक्ति बढ़ाई और 893 के लगभग अपराजित को पराजित कर पल्लव साम्राज्य को चोल राज्य में मिला लिया।
तुषार त्रिवेदी
तुषार त्रिवेदी गुजराती कलाकार हैं वे हिंदी गुजराती कलाकार करण त्रिवेदी औरअमी त्रिवेदी के पिता हैं।
नेहरु प्लेस
नेहरु प्लेस दिल्ली शहर का एक क्षेत्र है। यहां ढेरों निजि कम्पनियों के कार्यालय हैं। इसके अलावा यहां सूचना प्रौद्योगिकी के हार्डवेयर व सॉफ्टवेयर का बाजार भी है।
यह दिल्ली मेट्रो रेल की दक्षिण विस्तार वाली येलो लाइन शाखा का एक प्रस्तावित स्टेशन भी है।
[[श्रेणी:दिल्ली के बाजार}}
हसन अल बसरी
अबू सय्यद बिन अबी अल-हसन यासर अल-बासरी, अक्सर हसन बसरी (Arabic: حسن البصري, Ḥasan al-Baṣrī; 642 - 15 October 728)। सूफ़ी इस्लाम में संक्षेप में इमाम हसन अल-बसरी, एक मुस्लिम धर्मगुरु, सूफ़ी। प्राचीन मुस्लिम साधकों में हसन अल बसरी सर्वाधिक लोकप्रिय हैं। उन्होंने भारतीय साधुओं की तरह अपने जीवन में संन्यास को ही अधिक महत्व दिया था और दूसरे सूफी संतों की तरह रहस्यवाद को कम।
जीवन परिचय
उनका जन्म मदीने में सन् 643 ई. में हुआ था और स्वर्गवास 11 अक्टूबर सन् 728 ई. को। उनकी मां हजरत मुहम्मद की पत्नी आयशा की परिचारिका थीं। हसन वास्तव में धनी थे और हीरे-जवाहरात का व्यवसाय करने वाले जौहरी थे। लेकिन उसे छोड़कर उन्होंने अपने लिए एक कष्टमय जीवन की राह चुनी।
दीक्षा
उन्होंने चौथे खलीफा हजरत अली से संन्यास की दीक्षा ली थी। वह अत्यंत त्यागी और भगवत्प्रेमी थे। लेकिन इसके साथ वह बहुत अच्छे कानून दां और कवि भी थे। उनकी वाणी का लोगों पर बहुत प्रभाव पड़ता था।
अत्तार ने उनके बारे में लिखा है कि वह बिल्कुल एकांत में रहते थे और किसी से भी उनकी कोई चाह नहीं थी। किसी ने भी उन्हें कभी हंसते हुए नहीं देखा था। उनके शिष्यों में सूफी भी थे और कट्टर मुसलमान भी। वह परमात्मा को सर्वातीत मानते थे, फिर भी उनका कहना था कि आत्मशुद्धि के द्वारा उसे पाया जा सकता है।
शिक्षा
उनका कहना था कि सांसारिक बंधनों के मायाजाल को काटने पर ही मनुष्य परमात्मा को पाने की आशा रख सकता है। जिसने सभी इच्छाओं को त्याग दिया है और इस क्षणभंगुर संसार से मुंह मोड़ लिया है, उसे परमात्मा स्वयं ग्रहण करेंगे। बसरी कहते थे कि पाप कर्म में रत रहने वाले को परमात्मा दंड देता है, इसलिए अपने गुनाहों के लिए पश्चाताप करो।
बचपन में उन्होंने कभी कोई एक गलती की थी। उसे वह भूल न जाएं और फिर उस कर्म को दोबारा न कर बैठें, इस बात को बराबर स्मरण रखने के लिए वह जब भी नया वस्त्र धारण करते थे, तो उस समय उसे उस वस्त्र पर लिखकर रखते और लिखने के समय ऐसा क्रन्दन करते कि बेहोश हो जाते।
हसन अल बसरी ने बहुत बार कहा है कि इस संसार के प्रलोभनों में फंसकर उस दूसरे संसार को न बिगाड़ो। उनके मत से बुद्धिमान वही है जो कोई भी ऐसा काम नहीं करता जिससे उस संसार को पाने में बाधा हो। उनका कहना था कि सच्चा वैराग्य वही है, जो परमात्मा के लिए हो। स्वर्ग पाने की आशा से जो वैराग्य किया जाता है, वह वैराग्य नहीं है। अपने साथ रहने वाले एक फकीर सैयद जुबैर से उन्होंने एक बार कहा था कि संसार में तीन चीजों से हमेशा बचना चाहिए - 1. भूलकर भी सुल्तानों से संपर्क न रखें 2. किसी भी स्त्री के साथ एकांत में न रहें 3. किसी की बातों पर कान न दें।
हसन ने बार-बार दुहराया है कि नश्वर जगत की वस्तुओं के मोह को त्यागो, क्योंकि बिना उनसे छुटकारा पाए दूसरे संसार को पाना संभव नहीं हो सकता। वास्तव में उनके बाद के सूफी साधनों में रहस्यवादी प्रवृत्ति की जैसी प्रधानता देखी जाती है, वैसी हसन में नहीं। लेकिन फरीदुद्दीन अत्तार ने हसन बसरी के एक प्रवचन का उद्धरण दिया है जिसमें कहा गया है- जब स्वर्ग में वास करने वाले पहली बार अपनी आंखें खोलते हैं तो सात लाख सालों तक भावाविष्टावस्था में रहते हैं, क्योंकि अपनी परम विभूति के साथ परमात्मा अपने को उनके सामने प्रकट करते हैं। इस प्रकार से परमात्मा तक पहुंचने, उससे साक्षात्कार होने की बात भी हसन के प्रवचनों में पाई जाती है।
हसन बसरी कहते थे कि अनासक्ति का एक बिंदु सहस्त्रों सालों की नमाज़ और रोजा से श्रेष्ठ है। जिसने ईश्वर को पहचाना है उसने उनके प्रति प्रेम की स्थापना की है और जिसने संसार को पहचाना है उसने ईश्वर से शत्रुता की है। मनुष्य की अपेक्षा बकरी जैसा जीव भी सावधान रहता है जो चरवाहे का शब्द सुनकर चरना छोड़कर मैदान से उसकी ओर दौड़ आती है। लेकिन मनुष्य ईश्वर का आह्वान सुनकर भी उनकी ओर नहीं जाता और अपने भोग सुख से विरत नहीं होता।
तिरस्कुंद
तिरस्कुंद में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
कॉलेज स्ट्रीट कॉफी हाउस
कॉलेज स्ट्रीट कॉफी हाउस प्रेसिडेंसी कॉलेज के सामने स्थित कोलकाता का एक विख्यात काफ़ीघर है। यह प्रेसिडेंसी कॉलेज और कलकत्ता विश्वविद्यालय में पढ़ने वाले छात्रों और कोलकाता की अन्य मशहूर हस्तियों के मिलने-जुलने का एक लोक-प्रिय स्थल (अड्डा) माना जाता है। कलकत्ता (कोलकाता) के सांस्कृतिक इतिहास में इस काफ़ीघर ने एक महत्वपूर्ण भूमिका निभाई है। मन्ना डे ने इसी काफ़ीघर पर अपना मशहूर गाना कॉफी हाउसर सेई आदत्ता बनाया है।
चिंगेन
चिंगेन (Chingen) भारत के अण्डमान और निकोबार द्वीपसमूह केन्द्रशासित प्रदेश के निकोबार ज़िले के बड़े निकोबार द्वीप पर स्थित एक छोटा गाँव है। यहाँ के अधिकतर निवास शोम्पेन समुदाय के हैं।
कोह कोंग प्रान्त
कोह कोंग प्रान्त दक्षिणपूर्वी एशिया के कम्बोडिया देश का एक प्रान्त है। यह देश के दक्षिण-पश्चिमी भाग में स्थित है। इसका पश्चिमी तट थाईलैण्ड की खाड़ी से लगता है और एक छोटी-सी सीमा पड़ोसी देश थाईलैण्ड से भी लगती है।
डोरेमोन: नोबिता और जादुई टापू
डोरेमोन: नोबिता और जादुई टापू (映画ドラえもん のび太と奇跡の島 ～アニマル アドベンチャー～ एगा डोरेमोन नोबिता तो किसेकी नो शिमा ~एनिमल एडवेंचर~), जिसे डोरेमोन एनिमल एडवेंचर और डोरेमोन द मूवी: नोबिता एंड द लास्ट हैवन ~एनिमल एडवेंचर~ भी कहा जाता है, मशहूर माँगा और एनीमे धारावाहिक डोरेमोन पर आधारित एक २०१२ जापानी फिल्म है। यह ३२वां डोरेमोन फिल्म है। इसे जापान में ३ मार्च, २०१२ को प्रसारित किया गया था। इस फिल्म पर आधारित एक नाइनटेंडो 3DS वीडियो गेम जापान में १ मार्च, २०१२ को प्रसारित किया गया था।
ज़ेमि
ज़ेमि मोतोकियो (c. 1363 – c. 1443) जापानी सौन्दर्यविज्ञानी, अभिनेता और नाटककार थे।
डोरेमोन: नोबिता और जादुई टापू
बॉक्स ऑफिस
इस फिल्म ने जापानी थिएटरों में ¥३.६२ अरब कमाए और २०१२ को जापान में ८वां सबसे ऊँचे ग्रॉस करते हुए देखा गया था। जापीन के बाहर, इसने दक्षिण कोरिया में ₩१,०७,१५,०५,५०० और हॉन्गकॉन्ग में ₹५.३३ करोड़, और पूरी दुनिया में ₹५.७० करोड़ कमाए।
ज़ेमि
पूर्व जीवन
ज़ेमि का जन्म 1363 में जापान के नगोया नामक नगर में हुआ। उन्हें बचपन में कियोमोता के नाम से जाना जाता था। उनकी माँ एक पादरी और जागीर के मालिक की बेटी थीं। उनके पिता कनामी एक नाटक कम्पनी के मालिक थे जो मुख्यतः १३६० और १३७० के दशक में प्रसिद्धि प्राप्त करने से पूर्व क्योतो क्षेत्र में ही प्रस्तुतियाँ देते थे। जैसे ही उन्हें थोड़ी प्रसिद्धि मिली तो उन्होंने डैजोगी क्षेत्र में भी नाटक दिखाना आरम्भ कर दिया। ज़ेमि ने मंडली में अभिनय किया और अपनी कार्यकुशलता सिद्ध की।
पॆद्दॊड्डि (अनंतपुर)
पॆद्दॊड्डि (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
सुनगडी, चौखुटिया तहसील
सुनगडी, चौखुटिया तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
अम्बाजी
मंदिर
अम्बाजी मंदिर ५२ शक्तिपीठों में से एक शक्तिपीठ है। यह आबू रोड से २० किमी दूर है।
तिराना प्रांत
, अल्बानिया का एक प्रांत है। इसकी राजधानी तिराना नगर है।
कण्ड लगा कांसुवा, गैरसैण तहसील
कण्ड लगा कांसुवा, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
हाईलाकांदी
हाईलाकांदी (Hailakandi) भारत के असम राज्य के हाईलाकांदी ज़िले में स्थित एक शहर है। यह उस ज़िले का मुख्यालय भी है। हाईलाकांदी बराक घाटी में स्थित है।
प्रभात पुंज
प्रभात पुंज हिन्दी की एक पत्रिका है।
काँठ
काँठ (Kanth) भारत के उत्तर प्रदेश राज्य के मुरादाबाद ज़िले में स्थित एक नगर है।
विवरण
भौगोलिक दृष्टि से काँठ 29.07°N, 78.63°W अक्षांश-देशान्तर पर अवस्थित है। यह नगर रामगंगा नदी के दाहिने किनारे पर समुद्र तल से 655 फुट की ऊँचाई पर बसा हुआ है। यहाँ पर संयुक्त प्रान्त आगरा व अवध के जमाने से अवध एण्ड रुहेलखण्ड रेलवे का बहुत पुराना रेलवे स्टेशन भी है। इसके अलावा धामपुर से मुरादाबाद जाने वाली सड़क पर स्थित होने के कारण यह नगर कोलकाता से 868 mi दूर है। उत्तर रेलवे के अलावा यह नगर उत्तर प्रदेश राज्य सड़क परिवहन निगम के माध्यम से सम्पूर्ण उत्तर प्रदेश से भी जुड़ा हुआ है। काँठ एक विधानसभा निर्वाचनक्षेत्र भी है।
उष्णकटिबन्धीय वन अनुसंधान संस्थान, जबलपुर
उष्णकटिबंधीय वन अनुसंधान संस्थान, जबलपुर (TFRI) भारतीय वानिकी अनुसंधान एवं शिक्षा परिषद के अधीन आठ क्षेत्रीय संस्थानों में से एक है। संस्थान 1988 में अस्तित्व में आया। संस्थान मध्य प्रदेश, छत्तीसगढ, महाराष्ट्र तथा उड़ीसा सहित मध्य क्षेत्र के उष्णकटिबंधीय वनों की वानिकी तथा पारिस्थितिकी से संबंधित समस्याओं पर अनुसंधान के मुख्य केंद्र के रूप में अपने आप को विशेष बना लिया है।
गोता, अहमदाबाद
गोता (Gota) भारत के गुजरात राज्य के अहमदाबाद नगर का एक मुहल्ला है।
कालकाजी
कालकाजी दिल्ली शहर का एक क्षेत्र है। यहां आवासीय क्षेत्र भी हैं। कार्यालय क्षेत्र भी हैं औरऔद्योगिक क्षेत्र तथाकाली देवी का प्रसिद्ध मंदिर भी है।
यह दिल्ली मेट्रो रेल की दक्षिण विस्तार वाली येलो लाइन शाखा का एक प्रस्तावित स्टेशन भी है। कालकाजी दिल्ली के दक्षिणी दिल्ली जिला का एक उप मंडल भी है।
पर्चिनकारी
पीट्रा ड्यूरे (या पर्चिनकारी, दक्षिण एशिया में, या पच्चीकारी हिन्दी में), एक ऐतिहासिक कला है। इसमें उत्कृष्ट पद्धति से कटे, व जड़े हुए, तराशे हुए एवं चमकाए हुए रंगीन पत्थरों के टुकड़ो से पत्थर में चित्रकारी की जाती है। यह सजावटी कला है। इस कार्य को, बनने के बाद, एकत्र किया जाता है, एवं अधः स्तर पर चिपकाया जाता है। यह सब इतनी बारीकी से किया जाता है, कि पत्थरों के बीच का महीनतम खाली स्थान भी अदृश्य हो जाता है। इस पत्थरों के समूह में स्थिरता लाने हेतु इसे जिग सॉ पहेली जैसा बानाया जाता है, जिससे कि प्रत्येक टुकडा़ अपने स्थान पर मजबूती से ठहरा रहे। कई भिन्न रंगीन पत्थर, खासकर संगमर्मर एवं बहुमूल्य पत्थरों का प्रयोग किया जाता है। यह प्रथम रोम में प्रयोग की दिखाई देती है 1500 के आसपास। जो कि अपने चरमोत्कर्ष पर फ्लोरेंस में पहुँची।
पीट्रे ड्यूरे शब्द सख्त पत्थर का इतालवी बहुवचन है, या टिकाउ पाषाण।
यह अपने आरम्भिक रूप में इटली में थी, परंतु बाद में 1600 शती में, इसके छोटे रूप यूरोप में, यहाँ तक कि मुगल दरबार में [[भारत पहुँचे। जहाँ इस कला को नए आयाम मिले, स्थानीय/ देशी कलाकारों की शैली में, जिसका सबसे उत्कृष्ट उदाहरण ताजमहल में मिलता है। मुगल भारत में, इसे पर्चिनकारी या पच्चीकारी कहा जाता था, जिसका अर्थ है जड़ना।
पंजाबी बाग स्टेडियम
दिल्ली का स्टेडियम है। यह पंजाबी बाग में स्थित है।
जिम मॉरिसन
जेम्स डगलस "जिम" मॉरिसन (8 दिसम्बर 1943 - 3 जुलाई 1971) एक अमेरिकी गायक, गीतकार, कवि, लेखक और फिल्म निर्माता थे। वे द डोर्स के प्रमुख गायक और गीतकार के रूप में सबसे अधिक जाने जाते हैं और उन्हें व्यापक रूप से रॉक संगीत के इतिहास में सबसे करिश्माई अगुआ व्यक्तियों में से एक माना जाता है। वे कविता की कई पुस्तकों के लेखक और एक वृत्तचित्र तथा लघु फिल्म के निर्देशक भी थे। हालांकि मॉरिसन अपने मध्यम सुर गीतों के लिए जाने जाते थे, लेकिन अनेक प्रशंसकों, विद्वानों और पत्रकारों ने उनके नाट्य मंचीय व्यक्तित्व, उनकी आत्म-विनाशकता और एक कवि के रूप में उनके कार्यों की चर्चा की है। रॉलिंग स्टोन्ज के "सर्वकालीन 100 महानतम गायकों" में वे 47 वें नंबर पर थे।
प्रारंभिक वर्ष
1947 में, मॉरिसन जब चार साल के थे, तब कहा जाता है कि उन्हें रेगिस्तान में एक कार हादसे का सामना करना पड़ा, जिसमें मूल अमेरिकियों का एक परिवार घायल हो गया और संभवतः मारा गया था। इस हादसे का जिक्र उन्होंने एन अमेरिकन प्रेयर एल्बम के "डॉन्ज हाईवे" के बोलते शब्द प्रदर्शन (गीत) में किया और फिर पीस फ्रौग और घोस्ट सौंग में भी उसका उल्लेख किया।
खून से लथपथ डॉन्ज हाईवे पर इंडियंस के बिखरे हुए शरीर (Indians scattered on dawn's highway bleeding)
मॉरिसन मानते रहे कि वो दुर्घटना उनके जीवन में सबसे रचनात्मक घटना बन गयी और उनके गीतों, कविताओं और साक्षात्कारों में इसकी छवि बार-बार बतौर संदर्भ आती रही. दिलचस्प है कि उनका परिवार इस हादसे को उस रूप में याद नहीं करता जिस तरह वे इसे बताया करते हैं। मॉरिसन की जीवनी नो वन हियर गेट्स आउट अलाइव के अनुसार जब वह छोटे बच्चे थे तब एक इंडियन आरक्षित क्षेत्र से गुजरते हुए मोरिसन परिवार को एक कार दुर्घटना का सामना करना पड़ा और इससे वे बहुत ही व्याकुल हो उठे. बहरहाल, द डोर्स के बाकी बचे सदस्यों द्वारा लिखित पुस्तक द डोर्स बताती है कि इस घटना के बारे में मॉरिसन के विवरण उनके पिता के विवरण से कितने अलग हैं। इस किताब में उनके पिता को उद्धृत किया गया है, "हमने कई इंडियंस को कुचल दिया था। इसका उस पर (छोटा जेम्स) प्रभाव पड़ा. वह हमेशा रोते-कराहते इंडियन के बारे में सोचा करता." यह बात उस कहानी से बहुत अलग थी, जिसमें मोरिसन बताते है "इंडियंस राजमार्ग पर चारों ओर बिखरे पड़े थे, खून से लथपथ मौत के इंतजार में." उसी किताब में, उनकी बहन को यह कहते हुए उद्धृत किया गया है, "वो कहानी सुनाने में उसे मज़ा आया करता और बढ़ा-चढ़ाकर सुनाया करता. उसने कहा कि उसने सड़क के किनारे एक मृत इंडियन को देखा और मुझे पता नहीं कि यह सच है भी या नहीं."
उनके पिता संयुक्त राज्य अमेरिका की नौसेना में थे, इसीलिए मॉरिसन परिवार का अक्सर स्थानांतरण होता रहता. उन्होंने अपने बचपन का हिस्सा सैन डिएगो, कैलिफोर्निया में बिताया. 1958 में, मॉरिसन अलमिडा, कैलिफोर्निया के अलमिडा हाई स्कूल में भर्ती हुए. बहरहाल, उन्होंने जून 1961 में अलेक्जेंड्रिया, वर्जीनिया के जॉर्ज वॉशिंगटन उच्च विद्यालय (अब जॉर्ज वॉशिंगटन मध्य विद्यालय) से स्नातक उपाधि प्राप्त की. उनके पिता जैकसनविल्ल, फ्लोरिडा स्थित मेपोर्ट नौसेना वायु स्टेशन पर भी तैनात थे।
मॉरिसन क्लिअरवाटर, फ्लोरिडा में अपने दादा-दादी के साथ रहने चले गये, जहां वे सेंट पीटर्सबर्ग जूनियर कॉलेज में पढने लगे. 1962 में, उनका तबादला तल्लाहस्सी के फ्लोरिडा स्टेट यूनिवर्सिटी (FSU) हो गया, जहां उन्होंने फिल्म भर्ती स्कूल में प्रवेश लिया। FSU में पढ़ाई के दौरान एक घरेलू फुटबॉल खेल में शरारत करने के आरोप में मॉरिसन गिरफ्तार हुए.
जनवरी 1964 में, मॉरिसन लॉस एंजेल्स, कैलिफोर्निया चले गये। 1965 में उन्होंने ललित कला महाविद्यालय के थिएटर कला विभाग के UCLA फिल्म स्कूल से अपनी पूर्वस्नातक की डिग्री पूरी की. UCLA में रहते समय उन्होंने दो फ़िल्में बनायीं. इनमें से पहली फिल्म फर्स्ट लव आम लोगों के लिए तब जारी की गयी जब फिल्म औब्सक्युरा पर बने एक वृत्तचित्र में इसे दिखाया गया। इस दौरान, वेनिस बीच में रहते हुए, वे लॉस एंजेल्स फ्री प्रेस के लेखकों के दोस्त बन गए। 1971 में अपनी मृत्यु तक मॉरिसन भूमिगत अखबार के एक पक्षधर बने रहे.
द डोर्स
1965 में UCLA से स्नातक होने के बाद, मॉरिसन वेनिस बीच में एक बोहेमियन (रूढ़िमुक्त) शैली का जीवन जीने लगे. मॉरिसन और UCLA का साथी छात्र रे मंजारेक द डोर्स के प्रथम दो सदस्य बने. उसके बाद शीघ्र ही, ड्रमर जॉन डेंसमोर और गिटारिस्ट रोब्बी क्रीगर भी इसमें शामिल हुए. डेंसमोर की सिफारिश पर क्रीगर का स्वर-परीक्षण हुआ और फिर उसे शामिल कर लिया गया।
द डोर्स नाम अल्डोस हक्सले के द डोर्स ऑफ़ परसेप्शन (मनोविकृतिकारी नशीली दवाओं के प्रयोग के माध्यम से 'दरवाजों' को 'खोलने' की अभिज्ञता के संदर्भ में) से लिया गया। हक्सले का अपना शीर्षक विलियम ब्लैक के द मैरेज ऑफ़ हैवेन एंड हेल का एक उद्धरण है, जिसमें ब्लैक ने लिखा है कि "यदि अभिज्ञता के दरवाजे निर्मल कर दिए गए हों तो मनुष्य को सब कुछ दिखाई दे सकता है जैसा यह है, अनंत."
हालांकि मॉरिसन ग्रुप के गीतकार के रूप में जाने जाते हैं, लेकिन क्रीगर ने भी महत्वपूर्ण योगदान किया है; लेखन या सह-लेखन के जरिये उन्होंने "लाईट माई फायर", "लव मी टू टाइम्स", "लव हर मैडली" और "टच मी" सहित ग्रुप के लिए कुछ बड़े हिट गीत लिखे.
जून1966 में, वैन मॉरिसन के बैंड थेम के रेजीडेन्सी के अंतिम सप्ताह के व्हिस्की ए गो गो में मोरिसन और द डोर्स ने उद्घाटन प्रदर्शन किया। जिम के विकसित हो रहे मंच प्रदर्शन पर वैन के प्रभाव के बारे में जॉन डेंसमोर ने अपनी पुस्तक राइडर्स ऑन द स्टॉर्म में लिखा: "जिम मोरिसन ने अपने लगभग हमनाम के मंच-कौशल से बड़ी तेजी से सीखा; उसकी प्रकट दुस्साहिसकता, उसकी नियंत्रित धमकी के सुर, कविता को रॉक बीट में एकाएक प्रस्तुत कर सकने का उसका तरीका, यहां तक कि वाद्य ब्रेक के दौरान बास ड्रम पर झुक जाने की आदत भी सीखी." अंतिम रात दोनों मॉरिसन और दोनों बैंड ने एक साथ मिलकर "ग्लोरिया" में समां बांध दिया.
1967 में इलेक्ट्रा रेकार्ड्स के लिए हस्ताक्षर करने के बाद द डोर्स ने राष्ट्रीय मान्यता प्राप्त की. फलतः, एकल गीत लाइट माई फायर बिलबोर्ड पॉप एकल चार्ट में प्रथम स्थान पर पहुंच गया। बाद में, द डोर्स द एड सुल्लिवान शो में दिखाई दिया, इस रविवार रात के लोकप्रिय रगारंग शो को द बीटल्स और एक युवा, कसमसाते एल्विस प्रेस्ले को पहली बार प्रस्तुत करने का श्रेय प्राप्त है। एड सुल्लिवान ने शो के लिए द डोर्स के दो गाने, "पिपल आर स्ट्रेंज" और "लाइट माई फायर" पेश करने का अनुरोध किया। सेंसर ने "लाइट माई फायर" गीत से "गर्ल वी कुड नॉट गो मच हायर" हटाकर "गर्ल वी कुड नॉट गेट मच बेटर" जोड़ने को कहा. बताया जाता है कि मूल गीत में दवाओं के संदर्भ में इसे देखे जा सकने के कारण ऐसा किया गया। सुल्लिवान से अनुपालन का वादा करने के बावजूद मोरिसन ने मूल गीत ही गया। बाद में उन्होंने कहा कि वे परिवर्तन करना एकदम से भूल गए थे। इससे सुल्लिवान इतने क्रुद्ध हुए कि प्रदर्शन के बाद उन्होंने हाथ मिलाने से इंकार कर दिया. उसके बाद वे फिर कभी आमंत्रित नहीं किये गये।
1967 में, मॉरिसन और द डोर्स ने "ब्रेक ऑन थ्रू (टु द अदर साइड)" के लिए एक विज्ञापन फिल्म बनाई, जो उनकी पहली एकल रिलीज थी। वीडियो में दिखाया गया कि ग्रुप के चार सदस्य अंधेरे सेट में गीत का प्रदर्शन कर रहे हैं, बारी-बारी से उनके दृश्य और चेहरे दिखाए जा रहे हैं, जबकि मॉरिसन गीत के बोल के साथ होंठ हिला रहे हैं। मॉरिसन और द डोर्स ने "द अननोन सोल्जर", "मूनलाइट ड्राइव" और "पीपल आर स्ट्रेंज" सहित संगीत वीडियो बनाना जारी रखा.
स्ट्रेंज डेज नामक अपने दूसरे एल्बम के साथ द डोर्स संयुक्त राज्य अमेरिका में सबसे लोकप्रिय रॉक बैंड में से एक बन गया। अनेक मौलिक गीतों सहित बर्तोल्त ब्रेख्त के "अलबामा सौंग" और कुर्त वेल के ऑपरेटा,राइज एंड फौल ऑफ़ द सिटी ऑफ़ माहगोनी जैसे गीतों के यादगार प्रस्तुतिकरण के विशिष्ट आवरण संस्करणों में उन्होंने चेतना प्रसारक टिनटिनाहट के साथ ब्ल्यूज और रॉक का मिश्रण किया। बैंड ने "द एंड", "व्हेन द म्युजिक्ज ओवर" और "सेलिब्रेशन ऑफ़ द लिज़ार्ड" सहित अनेक गीतों के विस्तारित अवधारणा कार्यों का भी प्रदर्शन किया।
1967 में, फोटोग्राफर जोएल ब्रोड्स्की ने "द यंग लॉयन" से ख्यात फोटो सत्र में मॉरिसन के श्वेत-श्याम तस्वीरों की एक श्रृंखला बनायी. इन तस्वीरों को मॉरिसन की बेहतरीन तस्वीरों में शुमार किया जाता है और एल्बम संकलनों, किताबों के कवर पर तथा द डोर्स और मॉरिसन के अन्य यादगारों में इनका उपयोग किया जाता है।
1968 में, द डोर्स ने अपना तीसरा स्टूडियो एल.पी., वेटिंग फॉर द सन जारी किया। उनका चौथा एल.पी. द सॉफ्ट परेड 1969 में जारी किया गया। यह पहला अलबम था जिसमें सदस्यों को उनके लिखे गीतों के लिए व्यक्तिगत श्रेय दिया गया।
इसके बाद, मॉरिसन ने मदोन्मत्त की तरह रिकॉर्डिंग सत्रों के लिए प्रदर्शन शुरू कर दिया. वे सीधे प्रदर्शनों के लिए अक्सर देर भी करने लगे. नतीजतन, बैंड को वाद्य यंत्रों से संगीत बजाना पड़ता या मंजारेक को गीत गाने को मजबूर होना पड़ता.
1969 तक, छरहरा गायक वजनदार हो गया, दाढ़ी बढ़ा ली और सामान्य ड्रेसिंग शुरू की - चमड़े की पैंट और कोंचो बेल्ट त्यागकर स्लैक्स, जींस और टी-शर्ट पहनना शुरू कर दिया.
मियामी में द डिनर की ऑडिटोरियम के 1969 संगीत-समारोह के दौरान मॉरिसन ने दर्शकों में दंगा भड़काने का प्रयास किया। वह विफल रहा, मगर तीन दिन बाद अश्लील प्रदर्शन के आरोप में डाडे काउंटी पुलिस विभाग ने उनकी गिरफ्तारी का वारंट जारी किया। नतीजतन, द डोर्स के कई निर्धारित संगीत-कार्यक्रम रद्द करने पड़े. घटना के वर्षों बाद मॉरिसन दोषमुक्त कर दिए गये। 2007 में फ्लोरिडा के गवर्नर चार्ली क्रिस्ट ने मॉरिसन को मरणोपरांत क्षमा प्रदान करने की संभावना का संकेत दिया.
द सॉफ्ट परेड के बाद, द डोर्स ने मॉरिसन होटल एल. पी. जारी किया। एक लंबे अंतराल के बाद 1970 के अक्टूबर में मोरिसन के साथ उनके अंतिम एल.पी. एल.ए.वुमन की रेकार्डिंग के लिए ग्रुप एक बार फिर से एकत्र हुआ। अलबम के लिए रिकॉर्डिंग सत्र शुरू होने के तुरंत बाद ही निर्माता पॉल ए. रोथचाइल्ड ने परियोजना को छोड़ दिया, वे पहले की तमाम रिकॉर्डिंग का प्रबंध किया करते थे। इंजीनियर ब्रूस बोटनिक ने निर्माता का पद संभाला.
एकल: कविता और फिल्म
मॉरिसन ने किशोरावस्था में लेखन शुरू किया। कॉलेज में उन्होंने थिएटर, फिल्म और छायांकन कला से संबंधित क्षेत्रों का अध्ययन किया।
उन्होंने 1969 में द लॉर्ड्स/नोट्स ऑन विजन और द न्यू क्रीचर्स नामक अपनी कविताओं की दो पुस्तकों को खुद ही प्रकाशित करवाया. द लॉर्ड्स में मुख्य रूप से स्थानों के संक्षिप्त विवरण, लोग, घटनाएं और सिनेमा पर मॉरिसन के विचार शामिल हैं। द न्यू क्रीचर्स के छंद संरचना, संवेदना और रूप में अधिक काव्यात्मक हैं। इन दो पुस्तकों को बाद में द लॉर्ड्स एंड द न्यू क्रीचर्स नामक एक ही पुस्तक में संयुक्त रूप दे दिया गया। मॉरिसन के जीवनकाल में सिर्फ इन्हीं लेखनों का प्रकाशन हुआ।
मॉरिसन से बीट कवि माइकल मैकक्लुर की दोस्ती थी, जिन्होंने डैनी सुगरमैन लिखित मॉरिसन की जीवनी नो वन हियर गेट्स आउट अलाइव में उपसंहार लिखा. मैकक्लुर और मोरिसन कथित तौर पर कई अपूर्ण फिल्म परियोजनाओं में सहयोगी रहे, इनमें मैकक्लुर का कुख्यात नाटकद बियर्ड भी शामिल था, जिसके फिल्म संस्करण में मोरिसन को बिली द किड की भूमिका करनी थी।
दो अलग अवसरों पर मॉरिसन ने एक पेशेवर साउंड स्टूडियो में अपनी कविता रेकॉर्ड करवाई थी। पहली बार लॉस एंजिल्स में मार्च 1969 और दूसरी बार 8 दिसम्बर 1970 को. दूसरे रिकार्डिंग सत्र में मॉरिसन के खास मित्र भी उपस्थित थे और विभिन्न किस्म के रेखाचित्र भी शामिल किये गये थे। 1969 सत्र के कुछ खंड बूटलेगअलबम द लॉस्ट पेरिस टेप्स में डाले गये और बाद में 1978 में जारी द डोर्स के अलबम ऐन अमेरिकन प्रेयर में उनका उपयोग किया गया। संगीत चार्ट में अलबम 54 वें स्थान पर पहुंचा। दिसम्बर 1970 के सत्र में रेकॉर्ड की गयी कविताएं अब तक जारी नहीं हुई हैं और कुरसन परिवार के पास ही उसका अधिकार है।
सन 1969 में मॉरिसन द्वारा शुरू की गयी परियोजना, HWY: ऐन अमेरिकन पैस्टोरल, उनका सबसे-प्रसिद्ध मगर बिरले नज़र आनेवाला सिनेमेटिक उद्यम है। मॉरिसन ने इस उपक्रम में धन लगाया और परियोजना पर पूरा नियंत्रण बनाए रखने के लिए अपनी स्वयं की निर्माण कंपनी बनाई. पॉल फेर्रारा, फ्रैंक लिसीअन्द्रो और बेब हिल परियोजना में मददगार बने. मॉरिसन ने सैर करानेवाले से हत्यारा/कार चोर बन जानेवाले की मुख्य भूमिका निभाई. मॉरिसन ने अपने संगीतकार/पियानोवादक मित्र फ्रेड मायरो से फिल्म के लिए साउंडट्रैक का चयन करने को कहा.
मॉरिसन का परिवार
मॉरिसन का प्रारंभिक जीवन सैन्य परिवारों की तरह का एक खानाबदोश शैली का था। जैरी हॉपकिंस को दिए एक साक्षात्कार में मॉरिसन के भाई एंडी ने बताया कि उनके माता-पिता ने अपने बच्चों को कभी भी शारीरिक दंड नहीं देने का निश्चय किया था। बजाय इसके वे अनुशासन सिखाते और सैन्य परंपरा के अनुसार डांट-फटकार से काम चलाते. इसमें उन पर चीखना और बच्चों को तब तक डांटते रहना शामिल है जब तक वे आंसून बहाने लगें और अपनी गलती न मान लें.
UCLA से स्नातक उपाधि प्राप्त करते ही मॉरिसन ने परिवार से अपने अधिकांश संपर्क तोड़ लिये. 1967 में जब मॉरिसन का संगीत चार्ट के शीर्ष पर था तब एक वर्ष से अधिक समय से परिवार के साथ उनका कोई संपर्क नहीं रह गया था और यह झूठा दावा किया जाता रहा कि उनके माता-पिता और भाई-बहन की मृत्यु हो चुकी है (या यह दावा, जैसा कि इस बारे में व्यापक रूप से गलत खबर दी गयी, कि वे अकेली संतान हैं). यह झूठी खबर द डोर्स नाम के ही पहले अलबम के साथ वितरित सामग्री के भाग के रूप में प्रकाशित की हुई.
फ्लोरिडा परिवीक्षा और पैरोल आयोग के जिला कार्यालय को 2 अक्टूबर 1970 को लिखे एक पत्र में मॉरिसन के पिता ने स्वीकार किया कि अपने बेटे की संगीत प्रतिभा के मूल्यांकन पर हुई एक बहस के परिणामस्वरूप परिवार के साथ उसका संपर्क टूट गया। उन्होंने कहा कि परिवार के साथ संपर्क नहीं रखने पर वे अपने बेटे को दोष नहीं दे सकते और इसके बावजूद उन्हें उस पर गर्व है।
उनके जीवन में महिलाएं
मॉरिसन अपनी दीर्घकालिक साथी पामेला कुरसन से तब मिले थे जब उन्हें ख्याति या किस्मत का साथ प्राप्त नहीं हुआ था और पामेला ने उन्हें अपनी कविता विकसित करने के लिए प्रोत्साहित किया। यदा-कदा, कुरसन उनकी सहमति से या कम से कम उनकी बेफिक्री को देखते हुए मॉरिसन उपनाम का उपयोग किया करती. 1974 में कुरसन की मृत्यु के बाद कैलिफोर्निया की प्रोबेट अदालत ने फैसला किया कि वह और मॉरिसन आम कानूनी शादी के योग्य हैं (नीचे देखें, "एस्टेट विवादों के अंतर्गत").
अक्सर जोरदार बहस होने और अलगाव के दौर आने के बावजूद करसन और मॉरिसन का रिश्ता बड़ा तीव्र था। जीवनी लेखक डैनी सुगरमैन का अनुमान है कि उनके बीच खुले रिश्ते की प्रतिबद्धता और ऐसे रिश्ते में रहने के परिणामों से उपजा विवाद ही उनकी कठिनाइयों का एक हिस्सा हो सकता है।
1970 में, मॉरिसन ने रॉक समीक्षक और विज्ञान कथा/फ़ंतासी लेखिका पेट्रीसिया केन्नेली के साथ एक सेल्टीक मूर्तिपूजक गठबंधन समारोह में भाग लिया। गवाहों के सामने, जिनमें एक प्रेस्बिटरों के मंत्री भी थे, इस जोड़े ने खुद को शादी-शुदा घोषित करते हुए एक कागजात पर हस्ताक्षर किए; लेकिन सरकारी विभाग में एक कानूनी शादी के लिए जरूरी कागजात जमा नहीं किये गये। केन्नेली ने अपनी आत्मकथा स्ट्रेंज डेज: माई लाइफ विद एंड विदाउट जिम मॉरिसन तथा रॉक वाइव्स नामक पुस्तक में पेश एक साक्षात्कार में मॉरिसन के साथ अपने अनुभवों की चर्चा की है।
मॉरिसन नियमित रूप से प्रशंसकों के साथ यौन संबंध बनाया करते और ख्याति प्राप्त महिलाओं के साथ रंगरेली मनाया करते; इनमें द वेलवेट अंडरग्राउंड से जुड़ी गायिका निको, जेफरसन एयरप्लेन की गायिका ग्रेस स्लिक के साथ एक रात का संबंध, 16 मैगेज़िन की प्रधान संपादक ग्लोरिया स्टैवर्स के साथ बनते-बिगड़ते रिश्ते और जैनिस जोप्लिन के साथ नशे में धुत्त संबंध भी शामिल हैं। लिविंग एंड डाइंग विद जिम मॉरिसन में जुडी हडलस्टोन अपने और मॉरिसन के रिश्तों को याद करती हैं। उनकी मृत्यु के समय उनके खिलाफ पितृत्व के लगभग 20 दावों की कार्रवाई लंबित थी, हालांकि पितृत्व के तथाकथित दावेदारों में से किसीने भी उनकी संपत्ति के लिए दावा पेश नहीं किया और जिस एकमात्र ने उनका पुत्र होने का सार्वजनिक दावा किया था वह जालसाज़ साबित हुआ।
मृत्यु
मॉरिसन मार्च 1971 को पेरिस के लिए विमान से रवाना हुए, वहां एक किराए का आवास लिया और शहर की वास्तुकला की प्रशंसा करते हुए पांव-पैदल शहर की लंबी सैर को चल पड़े. उस दौरान मॉरिसन ने दाढ़ी बढ़ा ली थी, और हर तरह से उदास होकर अमेरिका लौटने की योजना बना रहे थे।
पेरिस में ही मॉरिसन ने दो अमेरिकी स्ट्रीट संगीतकारों के साथ अपना आखिरी स्टूडियो रिकॉर्डिंग किया - इस सत्र को मंजारेक ने "पियक्कड़ों की बड़बड़" बताकर खारिज कर दिया. इस सत्र में विकसित होते गीत "ऑरेंज काउंटी सुइट" का एक संस्करण भी शामिल है, जिसे बूटलेग के द लॉस्ट पेरिस टेप्स में सुना जा सकता है।
3 जुलाई 1971 को मॉरिसन का निधन हो गया। उनकी मौत की आधिकारिक सूचना के अनुसार, करसन ने उन्हें पेरिस के एक अपार्टमेंट के बाथटब में पाया। फ्रांसीसी कानून के तहत, कोई शव परीक्षण नहीं किया गया, क्योंकि चिकित्सा परीक्षक के अनुसार इसमें किसी षड्यंत्र के कोई सबूत नहीं मिलने का दावा किया गया। आधिकारिक शव परीक्षा के अभाव में मॉरिसन की मृत्यु के कारण पर खड़े कई सवाल अनुत्तरित रह गये।
वंडरलैंड एवेन्यू में डैनी सुगरमैन ने अमेरिका से लौटी करसन से हुई मुलाकात की चर्चा की है। सुगरमैन के अनुसार, करसन ने बताया कि हेरोइन का डोज अधिक मात्रा में लेने से मॉरिसन की मौत हुई, कोकीन समझकर मॉरिसन ने उसे सुंघा. सुगरमैन आगे कहते हैं कि करसन ने मोरिसन की मौत पर कई विरोधाभासी बयान दिये, कई बार कहा कि उसने मॉरिसन को मार डाला या कि उसकी गलती से मॉरिसन की मौत हुई. मॉरिसन द्वारा अनजाने में हेरोइन सूंघने और अधिक मात्रा में डोज ले लिए जाने की करसन की कहानी की अलेन रॉनै की स्वीकारोक्ति से पुष्टि हुई; रॉनै ने लिखा कि हेरोइन सूंघने के बाद दिमागी रक्तस्राव से मॉरिसन की मौत हुई और चिकित्सा सहायता के लिए फोन करने के बजाय मॉरिसन को रक्तस्राव से मरता हुआ छोड़ करसन ऊंघती रही.
पेरिस-मैच में एक लेख में रौने ने स्वीकार किया कि मॉरिसन की मौत की परिस्थितियों को छिपाने के लिए तब उसने मदद की थी। नो वन हियर गेट्स आउट अलाइव के उपसंहार में हॉपकिन्स और सुगरमैन लिखते हैं कि रौने तथा एग्नेस वरडा के अनुसार मौत के बारे में करसन ने पुलिस से झूठ कहा और बाद में अपने बयान में कहा कि मॉरिसन कभी भी ड्रग्स नहीं लेता था।
नो वन हियर गेट्स आउट अलाइव के उपसंहार में हॉपकिंस कहते हैं कि मॉरिसन की मृत्यु के 20 साल बाद रॉनै और वरदा ने चुप्पी तोड़ी और बयान दिया: मॉरिसन की मृत्यु के तुरंत बाद वे घर पर पहुंचे और करसन ने कहा कि उसने और मॉरिसन ने बार में रात में शराब पीने के बाद हेरोइन लिया। मॉरिसन बुरी तरह से खांस रहा था, वह स्नान करने गया और खून की उल्टी कर दी. करसन ने कहा कि वह ठीक दिखाई देने लगा तो फिर वह सोने चली गयी। वह कुछ देर बाद जब उठी तब मॉरिसन बेजान पड़ा था और तब उसने चिकित्सा सहायता की गुहार लगाई.
तीन साल बाद खुद करसन की भी हेरोइन की अधिक मात्रा लेने के कारण मृत्यु हुई. मॉरिसन की तरह, मौत के समय वह 27 साल की थी।
बहरहाल, नो वन हियर गेट्स आउट अलाइव के उपसंहार में हॉपकिंस और सुगरमैन यह भी दावा करते हैं कि मोरिसन को अस्थमा था और पुरानी खांसी के कारण सांस की तकलीफ भोग रहा था और मृत्यु की रात उसने खून की उल्टी की थी। इस दावे की आंशिक रूप से द डोर्स (बैंड के बचे हुए सदस्यों द्वारा लिखित) में पुष्टि हुई है, जिसमें कहा गया कि पेरिस में लगभग दो महीने से मॉरिसन खून की उल्टियां करता रहा था। हालांकि, द डोर्स का कोई भी सदस्य मॉरिसन की मृत्यु से पहले के महीनों में उसके साथ पेरिस में नहीं था।
डिबॅर प्रांत
, अल्बानिया का एक प्रांत है। इसकी राजधानी पेशकोपी नगर है।
जिम मॉरिसन
मृत्यु
1980 में प्रकाशित नो वन हियर गेट्स आउट अलाइव के पहले संस्करण में सुगरमैन और हॉपकिंस ने इस अफवाह को थोड़ी विश्वसनीयता दे दी कि मॉरिसन की मृत्यु हुई ही नहीं, इसे फर्जी मृत्यु परिकल्पना बताते हुए कहा " यह उतना क्लिष्ट-कल्पित नहीं है जितना लगता है". इस कल्पित कहानी ने मॉरिसन के प्रियजनों को वर्षों तक परेशानी व दुःख में डाले रखा, उल्लेखनीय रूप से तब जब उनके प्रशंसक मॉरिसन के अता-पता का प्रमाण खोजने के सिलसिले में उनका पीछा करने लगते. सुगरमैन और हॉपकिंस की किताब में 1995 में एक नया उपसंहार जोड़ा गया, जिसमें मॉरिसन की मृत्यु के बारे में नए तथ्य दिए गये और फर्जी मृत्यु परिकल्पना का खंडन किया गया। कहा गया "समय बीतते जाने के साथ, जिम और पामेला (करसन) के कुछ मित्रों ने वो सब बताना शुरू किया जो वे जानते हैं और उन लोगों ने जो कुछ कहा उससे जिम की मृत्यु का निश्चित तौर पर पता चल जाता है। ऐसे लोग हैं और संभवतः हमेशा रहेंगे जो मानने से इंकार करते रहेंगे कि जिम कि मृत्यु हो चुकी है और ऐसे लोग उसे शांति से विश्राम करने नहीं देंगे. जुलाई 2007 के अखबार के एक साक्षात्कार में, मॉरिसन के एक स्वयंभू करीबी दोस्त सैम बर्नेट ने एक पुरानी अफवाह को पुनर्जीवित किया और घोषणा की कि मॉरिसन की मौत दरअसल पेरिस के लेफ्ट बैंक स्थित रॉक 'एन' रोल सर्कस नाइट क्लब में अधिक मात्रा में हेरोइन लेने से हुई. बर्नेट का दावा है कि करसन के लिए हेरोइन खरीदने के लिए मॉरिसन क्लब आया और उसने खुद भी उसका थोड़ा सेवन किया और बाथरूम में उसकी मौत हो गयी। बर्नेट का आरोप है कि वही दो ड्रग डीलर मॉरिसन को उठाकर रयू बयुत्रेलिस अपार्टमेंट ले गये और बाथटब में डाल दिया जिनसे उसने हेरोइन खरीदी थी। बर्नेट का कहना है कि उस रात जिन लोगों ने मॉरिसन को देखा था, उन्होंने मशहूर क्लब को घोटाले से बचाने के लिए गोपनीयता की शपथ ली हुई थी और कुछ प्रत्यक्षदर्शियों ने तो तुरंत देश छोड़ दिया. बहरहाल, अनेक पुरानी अफवाहों और मॉरिसन की मौत पर साजिश की परिकल्पनाओं में यह एक तजातरीन है और इन्हें गवाहों द्वारा उस तरह पुष्ट नहीं किया गया, जैसे कि रौने और करसन के बयानों को किया गया (ऊपर उद्धृत).
संपत्ति विवाद
12 फ़रवरी 1969 में लॉस एंजिल्स काउंटी में बनी अपनी वसीयत में, मॉरिसन (जिन्होंने खुद को "एक अविवाहित व्यक्ति" बताया) ने अपनी सारी संपत्ति विरासत में करसन के नाम कर दी, इसके अलावा उन्हें अपने वकील मैक्स फिंक के साथ सह-निष्पादक भी नियुक्त किया; इस प्रकार वह 1971 में मॉरिसन की मृत्यु के बाद उनकी सारी संपत्ति की उत्तराधिकारी बन गयीं.
1974 में करसन की मृत्यु के बाद मॉरिसन और करसन के माता-पिता के बीच मॉरिसन की संपत्ति को लेकर कानूनी लड़ाई चली. चूंकि मॉरिसन ने वसीयत कर रखी थी, इसीलिए मामला प्रभावी रूप से विवादास्पद बन गया। उनकी मौत पर, उनकी संपत्ति करसन की हो गयी और करसन की मौत के बाद उनकी संपत्ति कानूनी तौर पर उनके अगले वारिस अर्थात उनके माता-पिता की हो गयी। मॉरिसन के माता-पिता ने उसी वसीयत को चुनौती दी, जिसके तहत करसन और अब उसके माता-पिता को उनके बेटे की संपत्ति विरासत में मिली.
अपनी स्थिति को मजबूत बनाने के लिए करसन के माता-पिता ने एक दस्तावेज पेश किया, जिसके बारे में दावा किया गया कि उसे कोलेरेडो से करसन ने किया प्राप्त किया था, जो जाहिरा तौर पर एक आवेदन पत्र था, जिसे करसन और मॉरिसन ने देश के आम विवाह कानून के तहत इकरारनामे की घोषणा के लिए दिया था। आम विवाह कानून (common-law marriage) की इकरारनामे की क्षमता 1896 में कैलिफोर्निया में समाप्त कर दी गयी थी, लेकिन देश के कानूनों के द्वन्द्व के नियम विदेशों में कानूनी तौर पर हुए अनुबंध विवाह के लिए आम विवाह कानून को मान्यता प्रदान करते हैं- और कोलेरेडो उन ग्यारह अमेरिका अधिकार क्षेत्रों में आता है जहां आम विवाह कानून अब भी मान्यता प्राप्त है।
कलात्मक जड़ें
नौसेना परिवार का होने के कारण मॉरिसन परिवार का अक्सर स्थानांतरण होता रहता था। नतीजतन, मॉरिसन की प्रारंभिक शिक्षा बार-बार स्कूल बदलने से नियमित रूप से बाधित होती रही. इसके बावजूद वे एक बुद्धिमान और अन्य क्षेत्रों सहित साहित्य, कविता, धर्म, दर्शन और मनोविज्ञान के अध्ययन में सक्षम छात्र साबित हुए.
जीवनी लेखक बराबर उन अनेक लेखकों और दार्शनिकों के बारे में बताते रहे हैं, जिनका प्रभाव मॉरिसन की सोच और संभवतः उनके व्यवहार पर भी पड़ा. मॉरिसन जब अपनी किशोरावस्था में ही थे तब उन्होंने फ्रेडरिक नीत्शे के दार्शनिक कार्यों को छान लिया। उन्होंने विलियम ब्लेक, चार्ल्स बौडेलेर और आर्थर रिमबॉड को भी कविताओं में रेखांकित किया। जैक केरौअक जैसे बीट जेनेरेशन लेखकों का भी मॉरिसन के दृष्टिकोण और अभिव्यक्ति के ढंग पर गहरा प्रभाव पड़ा था; केरौअक के ऑन द रोड में वर्णित जीवन का अनुभव लेने के लिए मॉरिसन उत्सुक थे। उन्होंने इसी तरह फ्रेंच लुई-फर्डिनेंड सेलिन के कार्यों पर भी लेखनी चलायी. सेलिन की पुस्तक Voyage au Bout de la Nuit (रात्रि के अंत तक की यात्रा) तथा ब्लेक की ऑगरीज ऑफ़ इनोसेंस, दोनों की ही गूंज मॉरिसन के प्रारंभिक गीतों में सुनाई देती है। बाद में मॉरिसन की मुलाकात सुप्रसिद्ध बीट कवि माइकल मैकक्लुर से हुई और दोनों मित्र बन गये। मॉरिसन के गीतों का मैकक्लुर ने रसास्वादन किया, परंतु वे उनकी कविता से अधिक प्रभावित हुए और उन्हें अपनी इस कला को विकसित करने के लिए प्रोत्साहित किया।
20 वीं सदी के फ्रांसिसी नाटककार अन्तोनिन अर्तौद (थिएटर एंड इट्स डबल के लेखक) और जूलियन बेक के लिविंग थिएटर द्वारा प्रदर्शन की मॉरिसन की दृष्टि में जीवंतता भर दी.
धर्म, रहस्यवाद, प्राचीन मिथक और प्रतीकवाद संबंधी अन्य कार्य स्थायी दिलचस्पी के थे, विशेष रूप से जोसेफ कैंपबेल का द हीरो विद अ थाउजेंड फेसेस. जेम्स फ्रेजर का द गोल्डेन बाउ भी प्रेरणा का एक स्रोत बन गया और यह "नॉट टु टच द अर्थ" के शीर्षक तथा गीत में प्रतिबिंबित हुआ।
मॉरिसन विशेष रूप से अमेरिकी मूल निवासियों की संस्कृति के मिथकों और धर्मों के प्रति आकर्षित थे। वे जब स्कूल में थे, तब उनका परिवार न्यू मैक्सिको स्थानांतरित हुआ, जहां उन्हें दक्षिण-पश्चिम देशज संस्कृति के लिए महत्वपूर्ण कुछ स्थान और कलाकृतियां देखने को मिली. गिरगिट, सांप, रेगिस्तान और "प्राचीन झीलों" के रूप में उनके गीतों और कविताओं में प्राणियों और स्थानों के संदर्भ में उनकी ये दिलचस्पियां दिखायी देती हैं। मूल अमेरिकियों की "झाड़-फूंक" की परंपरा की मॉरिसन की व्याख्या उनकी मंच दिनचर्या के एक हिस्से में काम आती रही थी; विशेषकर घोस्ट डांस के उनके प्रस्तुतिकरण और बाद में द घोस्ट सौंग की उनकी कविताओं के अलबम में इसे देखा जा सकता है।
प्रभाव
क्लासिक रॉक रेडियो स्टेशनों के मुख्य विषय में द डोर्स की नामावली दर्ज होने से रॉक इतिहास में मॉरिसन सर्वाधिक लोकप्रिय और प्रभावशाली गायकों/लेखकों में से एक बने हुए हैं। आज तक वे व्यापक रूप से आदि-आदर्श रॉक स्टार के रूप में माने जाते हैं: अक्खड़, सेक्सी, बदनाम और रहस्यमय. वे मंच पर तथा मंच से बाहर चमड़े की पैंट पहनने के शौकीन थे, यह रॉक स्टार का औपचारिक पहनावा बन गया था।
बताया जाता है कि एन आर्बर, मिशिगन में द डोर्स के एक संगीत कार्यक्रम में भाग ले रहे गायक इग्गी पॉप ने मॉरिसन से प्रेरित होकर इग्गी एंड द स्टूजेस का गठन किया। पॉप का एक बहुत ही लोकप्रिय गीत "द पैसेंजर", कहते हैं कि मॉरिसन की एक कविता पर आधारित है। मॉरिसन की मृत्यु के बाद, द डोर्स के मुख्य गायक के रूप में पॉप का प्रतिस्थापन किया गया था; बाकी बचे डोर्स ने उन्हें मॉरिसन के कुछ सामान दिए और उन्हें शो की श्रृंखलाओं के गायक के रूप में अनुबंधित किया।
ड्यूक विश्वविद्यालय के फ्रांसिसी साहित्य के अवकाशप्राप्त प्राध्यापक वालेस फौव्ली ने रिमबौड एंड जिम मॉरिसन लिखा, जिसका उपशीर्षक "द रिबेल ऐज पोएट- ए मेमोयर " दिया. इस पुस्तक में, फोव्ली अपने उस आश्चर्य को याद करते हैं जब 1968 में मॉरिसन का एक प्रशंसा पत्र उन्हें प्राप्त हुआ था, जिसमें उन्हें आर्थर रिमबॉड की कविता का अंग्रेजी में हाल में किये गये अनुवाद के लिए धन्यवाद दिया गया था। "मैं आसानी से फ्रांसीसी नहीं पढ़ता",... उन्होंने लिखा, "... आपकी पुस्तक मेरे साथ चारों ओर यात्रा कर रही है". मॉरिसन और रिमबॉड के जीवन, दर्शन और कविता की तुलना करते हुए फोव्ली ने अनेक परिसरों में व्याख्यान दिए.
स्टोन टेम्पल पायलट्स और वेलवेट रिवॉल्वर के स्कॉट वेइलैंड सहित क्रीड के स्कॉट स्टैप्प का कहना है कि उन पर मॉरिसन का बड़ा प्रभाव है और वे उनके सबसे बड़े प्रेरक हैं। स्टोन टेम्पल पायलट्स और वेलवेट रिवॉल्वर दोनों ही द डोर्स द्वारा "रोडहाउस ब्ल्यूज" के अंतर्गत किये गये। बाक़ी बचे द डोर्स ने "ब्रेक ऑन थ्रू" के लिए मॉरिसन की जगह वेइलैंड को प्रदर्शन के लिए रखा. VH1 स्टोरीटेलर्स पर "लाईट माई फायर","राइडर्स ऑन द स्टॉर्म" और "रोड हाउस ब्ल्यूज" के लिए मॉरिसन की जगह स्टैप्प को लिया गया। 1999 वुडस्टॉक महोत्सव के लिए क्रीड ने रोबी क्रीगर के साथ उनके "राइडर्स ऑन द स्टॉर्म" के संस्करण में प्रदर्शन किया।
बाकी बचे द डोर्स की पुस्तक में मॉरिसन के घनिष्ठ मित्र फ्रैंक लिसीअन्द्रो की इन बातों को उद्धृत किया गया है कि अनेक लोग मॉरिसन पर टिप्पणी करते हैं कि विद्रोह, अव्यवस्था और अराजकता में उनकी दिलचस्पी थी, "मतलब यह कि वे एक अराजकतावादी, एक क्रांतिकारी, या उनसे भी बदतर, एक नास्तिवादी थे। लेकिन शायद ही किसीने इस पर ध्यान दिया है कि जिम ने रिमबॉड और अतियथार्थवादी कवियों को पुनःवर्णित किया।
जिम मॉरिसन के बारे में
ISBN 0-446-39276-6
तिर्हुत्बिता
तिर्हुत्बिता में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
केप प्रान्त
केप प्रान्त दक्षिणपूर्वी एशिया के कम्बोडिया देश का एक प्रान्त है। यह देश के दक्षिण में स्थित है और थाईलैण्ड की खाड़ी से तटवर्ती है। यह देश का सबसे छोटा प्रान्त है। अपने तट को छोड़कर पूरा प्रान्त कम्पोत प्रान्त से घिरा हुआ है।
मॉडल टाउन स्टेडियम
दिल्ली का स्टेडियम है। यह मॉडल टाउन, दिल्ली में स्थित है।
मोहनागाँव (N.Z.A), धारी तहसील
मोहनागाँव (N.Z.A), धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
अंकुर वारिकू
अंकुर वारिकू (जन्म 25 अगस्त 1980) एक भारतीय यूट्यूबर, उद्यमी और लेखक हैं।
प्रारंभिक जीवन और शिक्षा
अंकुर वारिकू का जन्म 25 अगस्त 1980 को नई दिल्ली में श्रीनगर के कश्मीरी पंडित माता-पिता के यहाँ हुआ था। वारिकू ने हिंदू कॉलेज, दिल्ली से भौतिकी में स्नातक की डिग्री प्राप्त की और अपनी स्कूली शिक्षा डॉन बॉस्को स्कूल (अलकनंदा, नई दिल्ली) से पूरी की। उन्होंने इंडियन स्कूल ऑफ बिजनेस से एमबीए किया। उन्होंने खगोल भौतिकी में पीएचडी के लिए दाखिला लिया और फिर बाद में मिशिगन स्टेट यूनिवर्सिटी से बाहर हो गए।
यमुना वेलोड्रोम
दिल्ली का स्टेडियम है।